**Görbeháza Község Önkormányzata**

**Képviselő-testületének**

**19/2016. (X.28.) önkormányzati rendelete**

**a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló 20/2008. (X.31.) önkormányzati rendelet módosításáról**

Görbeháza Község Önkormányzati Képviselő-testülete a szociális igazgatásról és szociális ellátásokról szóló 1993. évi III. törvény 26. §-ban kapott felhatalmazás alapján, a szociális igazgatásról és szociális ellátásokról szóló 1993. évi III. törvény 2. §-ában meghatározott feladatkörében eljárva, Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága* véleményének kikérésével a következőket rendeli el:

1. **§**

A Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló 20/2008. (X.31.) önkormányzati rendelet (a továbbiakban: Rendelet) 2. §-a helyébe a következő rendelkezés lép:

„2. §

1. A rendelet hatálya azokra az önkormányzat területén állandó lakóhellyel rendelkező, hátrányos szociális helyzetű felsőoktatási hallgatókra terjed ki, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat (továbbiakban: „A” típusú pályázat)
2. A rendelet hatálya kiterjed azokra az önkormányzat területén állandó lakóhellyel rendelkező hátrányos szociális helyzetű, a tárgyévben utolsó éves, érettségi előtt álló középiskolásokra, illetőleg felsőfokú diplomával nem rendelkező, felsőoktatási intézménybe még felvételt nem nyert érettségizettek fiatalokra, akik alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben folytatják tanulmányaikat (továbbiakban: „B” típusú pályázat)”
3. **§**

A Rendelet 5. § (1) bekezdése helyébe a következő rendelkezés lép:

„(1) Görbeháza Község Önkormányzata a pályázati kiírásban meghatározottak figyelembevételével az „A” és „B” tipusú pályázat nyerteseinek havi 3.500 Ft tanulmányi ösztöndíjat folyósít.”

1. **§**

A Rendelet 6. § (1) bekezdése helyébe a következő rendelkezés lép:

„(1) A pályázatot a Bursa Hungarica Elektronikus Pályázatkezelési és Együttműködési Rendszerben kell rögzíteni, és a kinyomtatott, aláírt pályázati űrlapon kell benyújtani a Görbeházai Polgármesteri Hivatalba.”

.

1. **§**

A Rendelet 7. § (1) bekezdése helyébe a következő rendelkezés lép:

„(1) Támogatásban részesülhet az a pályázó, akinek a havi jövedelme, vagy a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 450 %-át.”

1. **§**

A Rendelet 8. §-a helyébe a következő rendelkezés lép:

„8. §

A pályázatról, a támogatás odaítéléséről Görbeháza Község Önkormányzatának Szociális, Kulturális, Oktatási és Ügyrendi Bizottsága dönt.”

1. **§**

A Rendelet 9. §-a helyébe a következő rendelkezés lép:

„9. §

A megítélt ösztöndíjak összegét az önkormányzat tanulmányi félévenként előre egy összegben átutalja az Emberi Erőforrás Támogatáskezelő számlaszámára.”

1. **§**
2. E rendelet a kihirdetést követő napon lép hatályba.
3. A rendeletben foglaltakat kell alkalmazni a tárgyévre kiírt ösztöndíj pályázati eljárásra, a pályázati kiírásban foglaltak szerint.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2016. október 28.

Dr. Juhász Péter

jegyző